Hukumar da ke gindaya albashi ta fadi alawus din ‘Yan Majalisa ▷ NAIJA.NG
Hukumar da ke gindaya albashi ta fadi alawus din ‘Yan Majalisa
Hukumar RMAFC wanda ke tsaga albashin Ma’aikatan Gwamnati ta bayyana alawus din da kowane ‘Dan Majalisar Dattawa yake karba a wata bayan takaddamar da aka yi tayi a baya.
A kowane wata Sanatan Najeriya na tashi da Miliyan 1.6 a matsayin alawus din sa ne kurum inji Hukumar. Wannan dai ta sabawa batun da aka sani na cewa ‘Yan Majalisar na karbar abin da ya haura Naira Miliyan 13 a matsayin alawus.
RMFAC ta fadi alawus din ‘Yan Majalisar Dattawa
Hukumar ta bayyana cewa Shugabannin Majalisa ne kadai za su iya yi wa ‘Yan Najeriya bayanin inda kowane Sanata yake samun wadannan makudan Miliyoyi. Mai magana da bakin Hukumar Ibrahim Mohammed yayi wannan jawabi.
KU KARANTA: Majalisa ta musanya zargin karbar cin hanci
Kowane Sanatan kasar na samun N168,866:70 a matsayin alawus din fetur din mota da kuma wasu N126,650:00 na biyan ma’aikata. Bayan nan akwai kudi da ake warewa domin Hadimai da kuma tufafi da jarida da gidan haya da sauran su.
Ga dai jerin alawus din na a kasa:
Mota - N126,650:00
Albashin Hadimai - N42,216:66
Ma’aikatan gida -126,650:00.
Shakatawa-N50,660:00.
Yau da kullum - N50,660:00.
Kudin Jarida - N25,330:00.
Kudin tufafi -N42,216:66.
Gida-N8,443.33:00.
Kudin gunduma -N422,166:66
Hausa News Albashin Ma'aikata Albashi
Dangote children Nigerian children hairstyles Sam Adeyemi 2017/2018 police recruitment form Ankara short gowns